Osnovna škola Matije Vlačića Labin

Klasa: 007-04/23-02/3

Urbroj: 2163-4-9-23-2

Labin, 18.04.2023. godine

 **Z A P I S N I K**

**sa 3. elektroničke sjednice Školskog odbora u 2023. godini održane dana 17/18.04.2023. godine**

Sukladno članku 63. i 64. Statuta OŠ Matije Vlačića Labin, 3. sjednica Školskog odbora u 2023. godini održana je elektronskim putem.

Svim članovima Školskog odbora dostavljen je na njihovu e-mail adresu materijal za današnju sjednicu.

Predloženi dnevni red je slijedeći:

1. Verifikacija zapisnika s prethodne 2. sjednice Školskog odbora održane dana 21.03.2023. godine
2. Davanje suglasnosti ravnatelju za zasnivanje radnog odnosa na neodređeno vrijeme

Prijedlog dnevnog reda je jednoglasno prihvaćen.

***AD.1.***

Zapisnik s prethodne 2.– sjednice Školskog odbora održane dana 21.03.2023. godine jednoglasno je usvojen.

***AD.2.***

Temeljem odredbi Pravilnika o radu; čl.119. Statuta škole i čl. 107. Zakona o odgoju i obrazovanju u osnovnoj i srednjoj školi, ravnatelj škole zatražio je suglasnost za zasnivanje radnog odnosa s kandidatom:

**Miloradom Ljuna, IV.st., samostalni kuhar iz Labina, Antona Selana 22 na poslovima kuhara na neodređeno i puno radno vrijeme, 40 h ukupnog tjednog radnog vremena**

**OBRAZLOŽENJE**

Dana 27.02.2023. godine Škola je zaprimila suglasnost MZO – a za zapošljavanje kuhara/ice na puno neodređeno radno vrijeme, Klasa: 602-02/23-07/00438, Urbroj: 533-05-23-0003 od 21. veljače 2023. godine.

Dana 17.03.2023. godine Škola je raspisala Natječaj za popunjenje novootvorenog radnog mjesta nakon što je prethodno od Ureda državne uprave u Istarskoj županiji obaviještena da nema viškova odgovarajuće struke na listi tehnoloških viškova Istarske županije, te da možemo popuniti upražnjeno radno mjesto sukladno zakonskim odredbama.

Rok za prijavu na Natječaj bio je8 dana, dakle zaključno sa danom 25.03.2023. godine kao krajnji rok za podnošenje potpunih i pravovremenih prijava.

Temeljem članka 107. stavak 9. Zakona o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18, 98/19, 64/20, 151/22) i članaka 10. – 14. Pravilnika o načinu i postupku zapošljavanja u OŠ Matije Vlačića Labin, Povjerenstvo za procjenu i vrednovanje kandidata za zapošljavanje **KUHARA/ICE** sastalo se dana 03.04.2023. godine u tajništvu škole s početkom u 12,00 sati.

**ZAPISNIK** Povjerenstva u sastavu:

1.Luela Radićanin, tajnica Škole – predsjednica Povjerenstva

2.Elide Živić, stručni suradnik pedagog – članica Povjerenstva

3.Lara Faraguna, kuharica – članica Povjerenstva

Povjerenstvo je utvrdilo da su na Natječaj za radno mjesto **kuhara/ice** na neodređeno i puno radno vrijeme, 40 h ukupnog tjednog radnog vremena, raspisanog dana 17.03.2023. godine i objavljenog na oglasnoj ploči te mrežnim stranicama Hrvatskog zavoda za zapošljavanje – Ispostava Labin i mrežnim stranicama i oglasnoj ploči Škole, pristigle 4 prijave i to:

1.Milorad Ljuna iz Labina

 2.Rafaela Gržinić iz Plomina

3.Jasna Cossi iz Labina

4.Marina Santaleza Bučić iz Labina

Povjerenstvo je utvrdilo da kandidatkinje Rafaela Gržinić i Jasna Cossi nemaju odgovarajuću stručnu spremu.

Slijedom gore navedenog, Povjerenstvo je odlučilo pozvati na razgovor preostala 2 kandidata/tkinje za koja je utvrđeno da su :

* dostavili pravodobnu i potpunu prijavu sa svim prilozima odnosno ispravama navedenim u natječaju
* ispunjavaju uvjete natječaja (u pogledu stručne spreme)
* ne pozivaju se niti ne ostvaruju pravo prednosti pri zapošljavanju prema posebnim propisima

Poziv na Intervju bio je objavljen na mrežnoj stranici Škole, najmanje 3 dana prije dana određenog za provođenje Intervjua.

Povjerenstvo za procjenu i vrednovanje kandidata za zapošljavanje **KUHARA/ICE** sastalo se dana

12.04.2023. godine u stručnoj službi škole s početkom u 10,00 sati radi obavljanja intervjua s pozvanim kandidatima/tkinjama.

Nakon provedenog razgovora (intervjua) s kandidatima/tkinjama, Povjerenstvo je izvršilo procjenu jedinog preostalog kandidata budući da je tijekom razgovora Marina Santaleza Bučić izjavila da odustaje od daljnjeg natječajnog postupka.

**Miloradu Ljuna** je Predsjednica Povjerenstva dodijelila maximalnih 5 bodova, kao i oba dva člana Povjerenstva, što ukupno čini **15 bodova**.

Na temelju dostavljene rang liste kandidata ravnatelj odlučuje o kandidatu za kojeg traži prethodnu

suglasnost Školskog odbora za zasnivanje radnog odnosa.

Slijedom svega gore navedenog, ravnatelj škole je predlažio zasnivanje radnog odnosa s kandidatom **MILORADOM LJUNA** na radnom mjestu kuhara, 40h ukupnog tjednog radnog vremena na neodređeno vrijeme.

Predsjednica Školskog odbora Iva Rukavina je u materijalu dostavljenom članovima putem maila obrazložila slijedeće:

Iz teksta Natječaja koji je dostavljen u privitku razvidno je da je Škola raspisala natječaj za 2 radna mjesta – 1. kuhar/ica, na neodređeno i puno radno vrijeme (40 h ukupnog tjednog radnog vremena)

2. spremač/ica na neodređeno i nepuno radno vrijeme (10 h ukupnog tjednog radnog vremena).

Za oba je radna mjesta raspisan Natječaj temeljem prethodne suglasnosti MZO – a o zapošljavanju  i to za:

1. radno mjesto kuhara/ice – radi se o novootvorenom radnom mjestu za čije je zapošljavanje Škola zaprimila suglasnost MZO – a sukladno našem traženju, a nakon prethodnog dogovora s Osnivačem o istom, nakon što su od siječnja 2023. godine uvedene besplatne marende na teret MZO – a z a sve učenike škole
2. radno mjesto spremača/ice – radi se o radnom mjestu u PŠ Rabac na kojemu je do 31.01.2018. godine djelatnica obavljala poslove spremačice i pomoćne kuharice, te nakon sporazumnog raskida ugovora o radu, Škola nije više dobila pozitivnu suglasnost za novo zapošljavanje. Škola je u više navrata zatražila ponovno zapošljavanje, te je u prosincu 2022. godine konačno odobreno ponovno zapošljavanje, međutim samo na 10 h ukupnog tjednog radnog vremena. Za predmetno radno mjesto po raspisanom Natječaju nažalost nije pristigla niti jedna prijava (nezainteresiranost kandidata zbog male satnice), te je stoga ravnatelj Škole donio Odluku o neizboru.

Sukladno svemu gore navedenom, članovi Školskog odbora iskazali su svoju jednoglasnu suglasnost na zasnivanje radnog odnosa s kandidatom **MILORADOM LJUNA** na radnom mjestu kuhara, 40h ukupnog tjednog radnog vremena na neodređeno vrijeme.

 Predsjednica Školskog odbora:

 Iva Rukavina, dipl.ing.